kardosdrur/scandi-wiki huggingface dataset:
James Burgess

James Burgess (født 1832 i Kirkmahoe, Dumfriesshire, død 5. oktober 1916) var en skotsk naturforsker og orientalist.

Burgess blev 1855 professor i matematik i Kalkutta, kom 1861 til Bombay og blev 1869 sekretær i kommissionen for Colaba-observatoriet. Foruden af naturvidenskaben har han gjort sig i en meget høj grad fortjent af den indiske arkæologi. I 1872 stiftede han månedsskriftet The Indian Antiquary, som han ledede i 14 år. I 1873 blev han direktør for den arkæologiske kommission for præsidentskabet Bombay med mere. Til denne sluttede sig 1881 den arkæologiske kommission for Madras, under ledelse af Burgess. I 1886 blev han overdirektør for den arkæologiske kommission for det indiske rige. Han pensioneredes 1891 og levede derefter i Edinburgh. 

Blandt hans værker mærkes: On Hypsometrical measurement by means of the Barometer and Boiling-Point Thermometer, with Tables (1858), en afhandling om tidevandene, højdemåling og indisk arkitektur i Philosophical Magazine og Transactions of the Bombay Geographical Society, The Temples of Shatrunjaya (1869), The Rock Temples of Elephanta or Gharapuri (1871). Et stort foliobind med illustrationer over arkitekturen i Guzerat og Rajputana udkom i London 1873 etc. Resultaterne af Bombay-kommissionens arbejder foreligger i en række illustrerede kvartbind og oktavbind: The Cave Temples of India; Archæological Survey of Western India (1876 ff.); Archæological Survey of Southern India (1882 ff.); Epigraphia Indica (1888 ff.).

Kilder 

 

Orientalister fra Storbritannien
Videnskabsfolk fra Skotland
Faglitterære forfattere fra Skotland
Engelsksprogede forfattere
Briter i 1800-tallet
Briter i 1900-tallet
Emil Hübner

Ernst Willibald Emil Hübner (født 7. juli 1834 i Düsseldorf, død 21. februar 1901 i Berlin) var en tysk klassisk filolog og arkæolog. 

Hübner, der var professor ved Universitetet i Berlin, var en fremragende medarbejder ved den store samling af alle latinske indskrifter (Corpus Inscriptionum Latinarum); han har heraf udgivet 2. bind med Spaniens indskrifter (Berlin 1869) og 7. bind med Britanniens (1873). Hertil slutter sig Inscriptiones Hispaniæ Christianæ (1871) og Inscriptioner Britanniæ Christianæ (1876). Videre kan nævnes Arqueologia de España (Barcelona 1888); Monumenta linguæ Ibericæ (Berlin 1893), en samling af tekster i et sprog, der taltes på den pyrenæiske halvø før romernes erobring, og hvoraf baskisk er en rest; index til 1. bind af Corpus Inscriptionum Latinarum; Exempla scripturæ epigraphicæ latinæ (1885); Römische Herrschaft in Westeuropa (1890). Som filolog har Hübner særlig gjort sig bekendt ved at udgive nogle fortrinlige "Grundrids til Forelæsninger" (væsentlig biografiske): romersk litteraturhistorie (4. udgave 1878); latinsk grammatik (2. udgave 1881); Philologiens Encyclopædi (2. udgave 1889); græsk syntax (1883). Hübner var i en årrække medredaktør af tidsskriften Hermes, og en tid redaktør af Archäologische Zeitung.

Kilder 

 

Klassiske filologer
Filologer fra Tyskland
Klassiske arkæologer
Arkæologer fra Tyskland
Faglitterære forfattere fra Tyskland
Tyskere i 1800-tallet
Personer fra Düsseldorf
Opticks (Bog)

Opticks er en bog af Isaac Newton, og som blev offentliggjort i 1704. Bogen handler om optik og brydning af lys og anses for at være en af de mest betydningsfulde værker i videnskabens historie. Opticks var Newtons andet bogværk om fysik, mens det første var Philosophiæ naturalis principia mathematica.

Eksterne henvisninger 

 Originalteksten til tredje udgave fra 1721 af Opticks : Googlebooks

Fysiklitteratur
Optik
Isaac Newton
Terkel i knibe (album)

Terkel i knibe, egentligt Hva' snakker du om? - Arne fortæller... Terkel i knibe, er en humoristisk CD udgivet af komikeren Anders Matthesen i 2001. Albummet er en hørespil, der handler om drengen Terkel, der går i 6. klasse, og både Stewart Stardust og Arne Nougatgren, som indgår i Jul på Vesterbro, er bipersoner i fortællingen. Det blev udgivet som en slags to'er til albummet Hva' snakker du om? – Den ka' byttes Vol. 1 fra året før, men har ikke andet til fælles med det foregående end at Stewart Stardust også optræder på et par numre på dette. Albummet solgte 35.000 eksemplarer.

Ved Danish Music Awards i 2002 modtog albummet prisen "Årets Entertainment Udgivelse".

I 2004 blev albummet omskrevet og udgivet som animationsfilm under samme navn, der siden blev oversat til adskillige sprog. I den forbindelse blev albummet genudgivet som soundtrack med det ekstra nummer "Paranoia". I 2019 fik Terkel – The Motherfårking Musical premiere.

Spor 
"Den Nye Lærer" - 7:33
"Quangs Sang" - 3:37
"Festen" - 6:46
"I Andledning Af Beate Og Leons Bryllup" - 2:37
"Plageånder" - 6:20
"Hva' Med Dig Selv?" - 4:15
"Onkel Stewart" - 3:08
"Arne... Han Er For Cool!" - 2:57
"Forfulgt" - 7:24
"Salamanderturen" - 6:53
"Ta' Og Fuck Af!" - 3:09
"Terkel I Knibe" - 7:29
"Flugten" - 4:05
"Spørg Om Hjælp" - 2:22
"Rigtige Venner" - 8:19
"Paranoia" (bonustrack på soundtrack) - 5:33

Referencer

Eksterne henvisninger 
Terkel i knibe på discogs

Anders Matthesen-album
Album fra 2001
Terkel i knibe

Terkel i knibe kan henvise til flere artikler:

 Terkel i knibe (album) - album fra 2001
 Terkel i knibe (film) - filmatisering fra 2004 af albummet af samme navn

 Andre
 Terkel – The Motherfårking Musical - Musical fra 2018 baseret på albummet og filmen
Kommunalvalget 1925

Kommunal- og amtsrådsvalget 1925 blev afholdt i marts 1925. Datoen for afviklingen var forskellig fra by til by, i Kolding foregik det eksempelvis den 12. marts, i Helsingør den 10. Op til valget havde en del mistet deres stemmeret på grund af skatterestance, hvilket var muligt i forhold til datidens valgregler, i København mistede således 40.000 mennesker (ca. 6-7% af indbyggerne) deres stemmerettigheder på grund af gæld, til sammenligning lå tallet på omkring 2.000 (ca 11% af indbyggerne) for Kolding.

Referencer 

1925
1925
Politiske valg i 1925
Stempelloven

Stempelloven (eng. The Stamp Act) var en britisk lov, der pålagde en stempelafgift i de britiske kolonier i Nordamerika. Loven pålagde en stempelafgift på retsdokumenter, toldpapirer, testamenter, kontrakter, aviser, pamfletter osv. Selv spillekort blev pålagt en afgift. 

Loven blev vedtaget af parlamentet den 22. marts 1765. Den nye afgift skulle bruges til at udbygge den amerikanske frontlinje(kolonisering).

Vedtagelsen af stempelloven anses som en af grundene til, at en bevægelse som Teselskabet i Boston gjorde oprør imod det engelske styre.

Den amerikanske uafhængighedskrig
Regnbueis

Regnbueis, også kendt som Trefarvet is eller trikoloreis, består af vanille-, chokolade- og jordbæris side om side i samme pakke. 

I engelsktalende lande er denne type is kendt som "Neapolitan ice cream", opkaldt i slutningen af det nittende århundrede efter Napoli, nok delvis på baggrund af italienske indvandreres ekspertise inden for is. Oprindelig var der mange smagskombinationer, men de tre striber var et fællestræk, og hentyder til det italienske flag. Også i dag ses undertiden andre kombinationer.

I Danmark er regnbueisen også blevet kendt som tre-farvet is. Isen har historisk altid været kaldt regnbueis, men senere undersøgelser, har vist, at en bølge af unge mennesker har givet den nyt navn: Trefarvet is. Dog er den stadig af de fleste kendt som regnbueis.

Referencer

Desserter
Biologisk bekæmpelsesmiddel

Biologisk bekæmpelse er en måde at bekæmpe skadelige og/eller uønskede livsformer (fx bestemte insekter, mider, ukrudt og plantesygdomme) ved at bruge andre levende organismer. I stedet for pesticider, afhænger biologiske bekæmpelsesmidler af prædation, parasitter, planteædere eller andre mekanismer, der i forvejen forekommer i stærkere økosystemer, men indebærer typisk ofte aktiv menneskelig indblanding.

Bekæmpelsesmidler
Anders Emil Schiellerup

Anders Emil Schiellerup (født 28. marts 1996) er en skiskytte fra Danmark. Han fik i 2015 VM-sølv for juniorer ved VM i Minsk.

Referencer

Eksterne henvisninger 

Skiskytter fra Danmark
Vandnavle

Vandnavle (Hydrocotyle vulgaris), også kaldt Almindelig Vandnavle, er en flerårig plante i skærmplante-familien. Fra den nedliggende, rodslående stængel udgår oprette bladstilke med skjoldformede blade samt korte blomsterskafter med 2-5- blomstrede hoveder. Blomsterne er hvidlige eller rødlige. Vandnavle er udbredt i Europa (især Vesteuropa), Lilleasien og Nordafrika.

I Danmark er Vandnavle temmelig almindelig på fugtig bund i moser, kær og ved søbredder. Den blomstrer i juli til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Skærmplante-familien
Natura 2000-område nr. 68 Skjern Å

Natura 2000-område nr. 68 Skjern Å er et habitatområde (H61) med et areal på i 2.580 hektar, hvoraf 67 % er statsejet.
Habitatområdet består af den nedre del af Skjern Å fra udløbet i Ringkøbing Fjord og opstrøms til Arnborg samt den nedre del af Vorgod Å, op til nordvest for Troldhede.

Den cirka otte kilometer brede ådal blev dannet efter sidste istid af smeltevand fra den østlige isbræ. Skjern Å er Danmarks vandrigeste vandløb og afvander 11 % af Jylland. Med sine 94 kilometer er det landets næstlængste å, kun overgået af Gudenåen. Langs åen er der områder med overdrevs-, hede- og rigkærsvegetation. Af særlig interesse er den nationalt sjældne og globalt truede planteart vandranke. Natura 2000-området er blandt andet udpeget for at sikre den vilde stamme af Skjern Å-laks, som har været i området siden istiden. Også odder og grøn kølleguldsmed er udpegningsarter.

Søer 
Der er i Natura 2000-området seks søer på over 5 hektar (ha):
 Lønborggård Sø (52 ha).
 Vesterenge (68 ha).
 Hestholm Sø (212 ha).
 Skænken Sø (36 ha).
 Østerhestholm Sø (38 ha).
Sø syd for Østerhestholm (14 ha).

Fredninger 
I Natura 2000-området er der to fredede moser, Albæk Mose
og Råddensig Kær, der begge er under kraftig tilgroning og har afvandingsproblemer. Her vokser sjældne planter, eksempelvis festgræs.

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen lavede bindende handleplaner. Planen videreudvikles i anden planperiode 2016-21. Natura 2000-området ligger i Ringkøbing-Skjern- og Herning Kommune, og naturplanen koordineres med vandplanen for 1.8 Hovedvandopland Ringkøbing Fjord .

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen 2007
 Basisanalysen 2016-21

Natura 2000-planer
Lokaliteter i Ringkøbing-Skjern Kommune
Lokaliteter i Herning Kommune
EU-habitatområder i Danmark
Fredede arealer i Danmark
Vandnavle-slægten

Vandnavle-slægten (Hydrocotyle) er en slægt af planter, der består af omkring 130 arter, hvoraf en enkelt findes vildtvoksende i Danmark.

Arter 
Den danske art i slægten:
 Vandnavle (Hydrocotyle vulgaris)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Skærmplante-familien
Reprise Teatret

Reprise Teatret, nogle gange omtalt som Reprisen er en biograf i Holte i Nordsjælland. Biografen blev grundlagt i 1919 under navnet Holte Biograf Teater, som den første i den tidligere Søllerød Kommune, og er derved blandt de ældste biografer i Danmark. Reprise Teatret sender ofte nichefilm og film, der ellers ikke længere spilles i biograferne. Ved særlige lejligheder vises film med analog 35 mm film.

Søllerød Kommune overtog biografen i 1979, og den ejes således i dag af Rudersdal Kommune. Mette Schramm har ledet den siden 1998.

Historie 
Reprise Teatret ligger på Øverødvej i en bygning tegnet af A. og P. Kuld i stil med et antikt græsk tempel. Den første film var Ravneungerne og blev spillet d. 6. august 1919. Antallet af sæderne blev øget en del i de første årtier, over omkring 1940 283, og i 1962 oppe på 300. Man begyndte at importere ældre film som bl.a. Spillets regler fra 1939.

Inventaret blev renoveret i 1970'erne, men med den bevidste hensigt at få det til at se gammel ud, ved at tilføre møbler i klunkestil. Da biografgængere begyndte at efterspørge køb af inventaret var der en overgang en antikvitetsforretning i foyeren. 

I 1995 blev bygningen renoveret, og antallet af sæder var på dette tidspunkt 150.
Igen i 2002 blev bygningen renoveret, hvor der blev piloteret under bygningen, og genopbyggede gulvkonstruktionen i trin for at give bedre udsyn. desuden blev der installeret digitalt lydanlæg, for forbedrede højtalere og større lærred.

I 2014 blev der vist film i forbindelse med filmfestivalen CPH:DOX.

Referencer 

Biografer i Danmark
Holte
Bygninger, konstruktioner og anlæg i Rudersdal Kommune
Etableret i 1919
Hartley Shawcross, Baron Shawcross

Hartley William Shawcross, Baron Shawcross GBE,  PC, KC (4. februar 1902 – 10 juli 2003), kendt 1945-1959 som Sir Hartley Shawcross, var en britisk advokat og politiker, og den ledende britiske anklager ved Krigsforbryderdomstolen i Nürnberg efter 2. verdenskrig.

Tidlige liv 
Hartley William Shawcross var født af  John og Hilda Shawcross i Tyskland, mens hans far underviste i engelsk på Giessen Universitet (Giessen i Hessen). Han blev uddannet på Dulwich College,  London School of Economics og University of Geneva  og var barrister på Gray’s Inn i London.

Karriere 

Han sluttede sig til Labour i en ung alder og fungerede som parlamentsmedlem for St. Helens, Lancashire fra 1945 til 1958, og var statsanklager fra 1945 til 1951. I 1946, da man drøftede ophævelse af anti-fagforeningslove i det Underhuset, at Shawcross angiveligt sagde: "We are the masters now",  en sætning, der kom til at forfølge  ham.

Referencer

Eksterne henvisninger 

Medlemmer af Overhuset
Britiske politikere fra Labour
Personer fra Storbritannien
Medlemmer af Underhuset
Life peers
Personer tildelt Order of the British Empire
Hundredårige
Casta

Casta kan have flere betydninger:

 Casta (ølmærke) - et mexicansk ølmærke
 Casta (system) - et klassifikationssystem af mennesker baseret på race anvendt af Spanien
Steppeulven

Steppeulven har flere betydninger:

 Steppeulven (film) - en film instrueret af Ole Christian Madsen
 Steppeulven (bog) - en roman af den schweizisk-tyske forfatter Hermann Hesse.
 Årets Steppeulv - en pris, som uddeles af Foreningen af Danske Musikkritikere.
 Steppeulvene - det legendariske danske rockband
Aage von Kohl

Aage Herman von Kohl (født 5. december 1877 i København, død 5. august 1946 på Frederiksberg) var en dansk forfatter. Han var bror til forfatteren Louis von Kohl og far til skuespiller Mette von Kohl.

von Kohl skrev æstetiske afhandlinger, skuespil og noveller. Hans vigtigste arbejde er den omfangsrige roman Mikrobernes Palads (3 bind, 1908), en skildring af den russiske baltiske flåde på vej til Østasien og ødelæggelse under den Russisk-japanske krig.

Referencer 

 Aage von Kohl på Dansk Forfatterleksikon

Romanforfattere fra Danmark
Personer fra København
Danskere i 1800-tallet
Danskere i 1900-tallet
Personer i Kraks Blå Bog (afdøde)
Nonan

Nonan er et lineært alkan med den kemiske formel CH3(CH2)7CH3
 
Nonan har 35 strukturelle isomerer. Tripropylen er en blanding af tre bestemte isomerer af nonan.

Forekomst 

Nonan udvindes hovedsagelig af petroleum men forekommer tillige naturligt i små mængder i visse planter, fx i lime og Nepeta racemosa

Alkaner
Friedrich Hund

Friedrich Hermann Hund (4. februar 1896 – 31. marts 1997) var en tysk fysiker og professor ved universiteterne i Leipzig, Jena, Frankfurt am Main og Göttingen; især kendt for sine teoretiske undersøgelser af atomers og molekylers elektronstruktur. Hund har påvist vigtige empiriske sammenhænge i atom- og molekylspektre, fx de såkaldte Hunds regler.

Ansatte ved Rostocks Universitet
Ansatte ved Leipzigs Universitet
Ansatte ved Jena Universitet
Ansatte ved Göttingens Universitet
Æresdoktorer ved Uppsala Universitet
Personer fra Tyskland
Hundredårige
Sumy

Sumy (, ) er en by i det nordøstlige Ukraine.

Byen ligger ved floden Psel, som er venstrebiflod til Dnepr. Sumy er det administrative center i Sumy oblast og har  indbyggere.

Historie 
Sumy blev grundlagt i 1652 ved Pselflodens bred som en kosakkisk fæstning, der skulle beskytte Sloboda Ukraine (, ) mod krimtatarerne. Efter at tatarerne var besejret og området blev en del af Det Russiske Kejserrige udviklede Sumy sig til et økonomisk centrum i området.

Den 10. oktober 1941 besatte nazistiske tropper Sumy. Byen blev befriet den 2. september 1943 af den Røde Hærs Voronezj Front under Kijevoffensiven.

Efter Nazi-tysklands besættelse lå store dele af byen i ruiner. Efter Nazi-tyskland var besejret genopbyggedes de ødelagte kvarterer.

Byen har været opdelt i to byrajoner: Zarichny og Kovpak, der blev nedlagt i 2006.

Demografi 

 1897 - 70.53% ukrainere, 24.1% russere, 2.6% jøder, 2.67% andre
 1926 - 80.7% ukrainere, 11.8% russere, 5.5% jøder, 2% others
 1959 - 79% ukrainere, 20% russere, 1% andre

De fleste af indbyggere er kristne (ortodokse, katolikker og protestanter), men findes også en jødisk minoritet.

Fra begyndelsen af 1900-tallet, hvor "Den Hellige Jomfru Maria Bebudelsen Kirke" blev grundlagt i Sumy i 1901, var byen centrum for den nordøstlige katolske kirke i Ukraine.

Efter indvielsen i 1911 og myndighedernes lukning af kirken i mere end 20 år, blev kirken blev anvendt til ikke-religiøse formål. Efter opløsningen af Sovjetunionen blev kirken restaureret i maj 1994 og blev genindviet i foråret 1998.

Venskabsbyer 
  — Vratsa;
  — Celle;
  — Lublin;
  — Gorzów Wielkopolski;
  — Zamość;
  — Kursk;
  — Belgorod;
  — Severodvinsk.

Kilder

Eksterne henvisninger 

 

Byer i Sumy oblast
Meerbeck

Meerbeck er en by og kommune i det nordvestlige Tyskland med  indbyggere (), beliggende i den sydvestlige del af Samtgemeinde Niedernwöhren under Landkreis Schaumburg. Denne landkreis ligger i den nordlige del af delstaten Niedersachsen.

Geografi 
Kommunen er beliggende syd for Schaumburger Wald omkring fire kilometer nordvest for landkreisens administrationsby Stadthagen. Mittellandkanalen krydser kommunen langs den sydøstlige side af Schaumburger Wald.

Nabokommuner 
Meerbeck grænser (med uret fra nord) op til kommunerne Wiedensahl, Niedernwöhren og Nordsehl, byen Stadthagen med bydelene Enzen og Hobbensen, kommunen Hespe samt byen Petershagen i delstaten Nordrhein-Westfalen.

Inddeling 
I kommunen, der i 1974 blev en del af Samtgemeinde Niedernwöhren, finder man (ud over Meerbeck) landsbyerne Volksdorf og Kuckshagen.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Vådbund

Vådbund er en betegnelse for områder, hvor jorden er mættet med vand. Jorden kan fx være mættet pga. et højere grundvandsspejl.

Mange planter har brug for lufttilførsel (specielt ilt) i en mindre eller større dybde ned i jorden. I vandmættet jord forhindrer vandet luften fra at trænge ned. Især konventionelt agerlandbrug oplever mange vanskeligheder ved jord, som er mættet af vand. Af denne grund kaldes midlertidig vådbund også vandlidende jord.

Danmarks lysåbne urskove stod i "vandlidende" jord 
Andre planter tolererer udmærket at vokse i vandmættet jord - de lider altså ikke. Heriblandt findes flere af de ældste træarter, som hører hjemme i Danmark: Eg, El, Birk, Pil m.fl.

Faktisk er forskerne enige om, at danske skove før i tiden var fyldt af områder med vådbund, dvs. sumpede områder med dele, der blev oversvømmet hvert forår. Det er et ret sent fænomen, at forstfolkene har drænet skovparterne og skabt fast bund i skoven. 

Vådbunden har optaget betydeligt større dele af skovarealerne end tidligere antaget: 20-25 pct. af landfladen. Dette har altså givet en del lysåben vådbund i urskoven.

Planter der tolererer vandlidende jord 

 Stilk-Eg
 Vinter-Eg
 Elle-slægten, især Rød-El

Se også 
 Vedplanter til fugtig jord

Noter 

Jordbrug
Mestiz

Mestiz (fra spansk: Mestizo) er en betegnelse, der primært anvendes i Spanien og i spansktalende områder af Amerika og betegner en person, der har europæisk og indiansk afstamning. Betegnelsen anvendes til tider tillige om castizoer (personer, med afstamning fra en europæer og en mestiz). Begrebet blev anvendt i det spanske koloniimperium til inddeling af de forskellige racer i spaniernes casta-system, der blev benyttet i kolonierne.

Under det spanske castas-system med et opbygget hierarki af "racer" udgjorde mestizerne hovedparten af befolkningen i de fleste af de spanske kolonier i Amerika. Mestizerne havde i castas-systemet færre rettigheder end den lille elite af europæisk fødte hvide spaniere (peninsulares) og den lille gruppe af hvide født i kolonierne (criollo), men flere rettigheder end minoriteten af oprindelige indbyggere, de sorte og mulatterne.

Noter 

Etnicitet
Sydamerikas historie
Nordamerikas historie
Spanske ord og vendinger
Menneskerace
Niedernwöhren

Niedernwöhren er en by og kommune i det nordvestlige Tyskland med  indbyggere (), beliggende som administrationsby i Samtgemeinde Niedernwöhren, i den nordvestlige del af Landkreis Schaumburg. Denne landkreis ligger i delstaten Niedersachsen.

Geografi 
Niedernwöhren er beliggende omkring 3 kilometer nordvest for landkreisens administrationsby Stadthagen ved udkanten af Schaumburger Wald. I den nordlige del af kommunen krydser Mittellandkanalen området.

Ud over hovedbyen Niedernwöhren findes bebyggelserne: Horsthöfe, Landwehr, Mittelbrink, Wiehagen og Wulfhagen i kommunen.

Nabokommuner 
Niedernwöhren grænser (med uret fra nordøst) op til Pollhagen, Nordsehl, Meerbeck og Wiedensahl.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg